**Ministru kabineta noteikumu projekta “Grozījumi Ministru kabineta 2007.gada 8.maija noteikumos Nr.301 “Noteikumi par individuālo komersantu finanšu pārskatiem””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ir izstrādāts, lai saskaņotu Ministru kabineta 2007.gada 8.maija noteikumus Nr.301 “Noteikumi par individuālo komersantu finanšu pārskatiem” (turpmāk – MK noteikumi Nr.301) ar likuma “Par iedzīvotāju ienākuma nodokli” (2017.gada 28.jūlijā un 22.novembrī pieņemto šā likuma grozījumu redakcijā) normām, kas stājušās spēkā 2018.gada 1.janvārī.Ministru kabineta noteikumu projekts stāsies spēkā pēc tā pieņemšanas Ministru kabineta sēdē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2007.gada 8.maija noteikumos Nr.301 “Noteikumi par individuālo komersantu finanšu pārskatiem””(turpmāk – noteikumu projekts) ir izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  MK noteikumi Nr.301 nosaka kārtību, kādā individuālie komersanti, kuru apgrozījums (ieņēmumi) no saimnieciskajiem darījumiem iepriekšējā pārskata (taksācijas) gadā pārsniedz 300 000 *euro* (turpmāk – individuālais komersants), sagatavo un iesniedz bilanci un ieņēmumu un izdevumu pārskatu (turpmāk – finanšu pārskats), kā arī finanšu pārskata saturu. MK noteikumi Nr.301 attiecas arī uz iedzīvotāju ienākuma nodokļa maksātājiem, ciktāl iedzīvotāju ienākuma nodokli reglamentējošie normatīvie akti nenosaka citādi, ja šīs personas atbilstoši likumam “[Par grāmatvedību](https://likumi.lv/ta/id/66460-par-gramatvedibu)” izvēlas kārtot grāmatvedību divkāršā ieraksta sistēmā:- individuālajiem komersantiem, kuru apgrozījums (ieņēmumi) no saimnieciskajiem darījumiem iepriekšējā pārskata (taksācijas) gadā nepārsniedz 300 000 *euro*;- individuālajiem uzņēmumiem, zemnieku un zvejnieku saimniecībām, kuru apgrozījums (ieņēmumi) no saimnieciskajiem darījumiem iepriekšējā pārskata (taksācijas) gadā nepārsniedz 300 000 *euro*;- fiziskajām personām, kas veic saimniecisko darbību (turpmāk – IIN maksātāji). MK noteikumu Nr.301 14.punkts nosaka, ka ikgadējās nemateriālo ieguldījumu vērtības samazinājuma un pamatlīdzekļu nolietojuma summas aprēķina, attiecīgo nemateriālo ieguldījumu vai pamatlīdzekļu sākotnējo vērtību vienmērīgi sadalot pa gadiem to lietderīgās lietošanas laikā (lineārā metode) vai izmantojot citas nolietojuma aprēķināšanas metodes (piemēram, degresīvā metode, ražošanas vienību metode). Nemateriālo ieguldījumu un pamatlīdzekļu lietderīgās lietošanas laiks ir laikposms (gados), kurā tos paredzēts izmantot, vai laikposms (gados), kurā paredzēts saražot plānoto produkcijas vienību skaitu. Finanšu grāmatvedībā nemateriālo ieguldījumu un pamatlīdzekļu lietderīgās lietošanas laiku nosaka individuālais komersants.  Savukārt iedzīvotāju ienākuma nodokļa (turpmāk – IIN) aprēķināšanas vajadzībām ir jārēķina atšķirīgs nemateriālo ieguldījumu un pamatlīdzekļu nolietojums saskaņā ar IIN likuma un uz šī likuma pamata izdoto MK noteikumu normām. Līdz 2017.gada 31.decembrim IIN maksātāji saimnieciskajā darbībā izmantojamos pamatlīdzekļus iedzīvotāju ienākuma aprēķināšanas vajadzībām novērtēja saskaņā ar likuma “Par uzņēmumu ienākuma nodokli” noteikumiem, bet tos uzskaitīja un pamatlīdzekļu nolietojumu aprēķināja, pamatojoties uz Ministru kabineta 2006.gada 4.jūlija noteikumiem Nr.556 “Likuma “Par uzņēmumu ienākuma nodokli” normu piemērošanas noteikumi”.  Sākot ar 2018.gada 1.janvāri, IIN likumā tika integrēta atsevišķas likuma “Par uzņēmumu ienākuma nodokli” 13.panta normas, kas bija spēkā līdz 2017.gada 31.decembrim, kurās bija noteikts regulējums attiecībā uz pamatlīdzekļu nolietojuma noteikšanu, kas bija saistošs arī IIN maksātājiem, kuri sagatavo un iesniedz bilanci un ieņēmumu un izdevumu pārskatu. Pašlaik IIN likuma 11.5 pantā ir paredzēti īpaši noteikumi taksācijas gadā norakstāmā pamatlīdzekļu nolietojuma un atsevišķu saimnieciskās darbības izdevumu veidu noteikšanai. Tā kā ne viss regulējums attiecībā uz pamatlīdzekļu nolietojuma noteikšanu ir iekļauts IIN likumā, tad paskaidrojošās normas tika iekļautas Ministru kabineta 2010.gada 21.septembra noteikumos Nr.899 “Likuma “Par iedzīvotāju ienākuma nodokli” normu piemērošanas kārtība” (turpmāk – MK noteikumi Nr.899). MK noteikumi Nr.899 nosaka pamatlīdzekļu nolietojuma norakstīšanas metodes un nodokļa maksātāja pamatlīdzekļiem taksācijas perioda nolietojuma aprēķināšanas kārtību. Tāpat MK noteikumi Nr.899 arī skaidro:- pēc 2018.gada 1.janvāra iegādātu pamatlīdzekļu uzskaites un nolietojuma aprēķināšanas kārtību, izmantojamo veidlapu paraugus un to aizpildīšanas kārtību;- līdz 2017.gada 31. decembrim iegādātu pamatlīdzekļu uzskaites un nolietojuma aprēķināšanas kārtību un izmantojamo veidlapu paraugus. No 2018.gada 1.janvāra IIN likuma 11.pants paredz, ka IIN maksātājs, aprēķinot ar nodokli apliekamo ienākumu no saimnieciskās darbības, saimnieciskās darbības izdevumos ir tiesīgs iekļaut ar saimniecisko darbību saistītos izdevumus tādā apmērā, kas nepārsniedz 80% no fiziskās personas kopējiem saimnieciskās darbības ieņēmumiem, kā arī ir noteikti atsevišķi saimnieciskās darbības izdevumu veidi, kuri ar saimniecisko darbību saistītajos izdevumos ir iekļaujami pilnā apmērā.  IIN maksātājs, kurš kārto grāmatvedību divkāršā ierakstu sistēmā, pēc IIN likuma 11.1 pantā noteikto korekciju veikšanas, nodokli aprēķina no summas, kas nav mazāka par 20% no saimnieciskās darbības ieņēmumiem.  Tādējādi, lai atvieglotu sagatavot IIN maksātājiem IIN deklarāciju kalendārā gada beigās vadoties no grāmatvedībā norādītās uzskaites divkāršajā ierakstu sistēmā, noteikumu projekts paredz, ka individuālais komersants ir tiesīgs:* arī finanšu grāmatvedībā pamatlīdzekļu nolietojuma aprēķināšanai un nemateriālo ieguldījumu vērtības norakstīšanai izvēlēties tādu pašu lietderīgās lietošanas laika ilgumu un nolietojuma aprēķināšanas (vērtības norakstīšanas) metodi, kāda paredzēta IIN likumā (11.5 pants), kā arī ir tiesīgs ievērot ar pamatlīdzekļu nolietojuma aprēķināšanu un nemateriālo ieguldījumu vērtības norakstīšanu saistītos noteikumus, ko paredz normatīvie akti par IIN likuma normu piemērošanas kārtību.” (IIN likuma 11.5 pants, MK noteikumu Nr.899 79.2 un citi tam sekojošie punkti.);
* finanšu pārskata shēmām, pievienot jaunus posteņus saimnieciskās darbības izdevumiem, kurus IIN maksātājs ir tiesīgs iekļaut ar saimniecisko darbību saistītos izdevumos tādā apmērā, kas nepārsniedz 80% no fiziskās personas kopējiem saimnieciskās darbības un saimnieciskās darbības izdevumiem, kurus izdevumos drīkst iekļaut pilnā apmērā IIN likuma izpratnē.
 |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētie grozījumi attieksies uz IIN maksātājiem, kuriem ir pienākums vai kuri ir izvēlējušies kārtot grāmatvedību divkāršā ieraksta sistēmā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē administratīvo slogu. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektu pēc izsludināšanas Valsts sekretāru sanāksmē plānots nosūtīt saskaņošanai Latvijas Republikas Grāmatvežu asociācijas un ISO sertificēto grāmatvežu asociācijas pārstāvjiem.  |
| 2. | Sabiedrības līdzdalība projekta izstrādē | Par noteikumu projektu izstrādāta un Finanšu ministrijas mājaslapas sadaļā “Sabiedrības līdzdalība” 2018.gada 17.aprīlī tika ievietota uzziņa, kurā norādīts noteikumu projekta mērķis, izstrādes laiks, plānotā virzība un atbildīgā amatpersona (http://www.fm.gov.lv/lv/sabiedribas\_lidzdaliba/tiesibu\_aktu\_projekti/gramatvedibas\_politika#project463). |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| *Projekts šo jomu neskar.* |

Finanšu ministre D.Reizniece-Ozola

Šaknere 67095618

Dina.Saknere@fm.gov.lv